**Senior Section**

**Vejle Golf Club**

**Vedtægter**

§ 1 Senior Section er et tilbud til VGC’s “voksne” medlemmer om at dyrke golf under hyggelige og afslappende former og samtidig få lejlighed til at møde et større udsnit af medlemmerne.

§ 2 Senior Section er åben for alle medlemmer, der er fyldt 60 år samt disses ægtefæller / samlever uanset alder.

§ 3 Der spilles i 2 rækker. Én over 18 huller og én over 9 huller.

§ 4 Præmieuddelingen foregår en mandag i måneden – for den forgangne måned.

§ 5 Der spilles ordinært mandag formiddag fra sæsonstart til udgangen af oktober. Spilleform vælges af bestyrelsen/matchledelsen.

§ 6 Bestyrelsen/matchkomitéen kan, hvis der skønnes interesse for det, lave arrangementer for medlemmerne på andre baner.

§ 7 Der opkræves et årligt kontingent og matchfee. Størrelsen fastsættes ved den årlige generalforsamling.

§ 8 Senior Section ledes af en bestyrelse på 5 medlemmer, der vælges på generalforsamlingen. Der vælges endvidere en revisor samt en suppleant til bestyrelsen. Suppleanten deltager i bestyrelsesmøderne dog uden stemmeret.

Bestyrelsen konstituerer sig selv med formand, kasserer og sekretær.

Bestyrelsen fungerer samtidig som matchkomité og matchledere.

 Bestyrelsesmedlemmerne vælges i princippet for en 2-årig periode. Suppleant til bestyrelsen og revisor vælges for ét år.

§ 9 Generalforsamling afholdes inden udgangen af oktober med følgende dagsorden:

* + 1. Valg af dirigent
		2. Formandens beretning
		3. Regnskab v/ kassereren
		4. Indkomne forslag
		5. Valg af bestyrelsesmedlemmer
		6. Valg af suppleant til bestyrelsen
		7. Valg af revisor
		8. Fastsættelse af kontingent
		9. Eventuelt

§ 10 Vedtægterne tages op til revision hvert andet år eller hvis der fremsættes ønske herom. Indtil de vedtages på generalforsamlingen er vedtægterne provisoriske.

*Vedtaget i bestyrelsen oktober 2017*